ທັບນັກກີລາເປຕັງທີມຊາດລາວ ເດີນທາງເຂົ້າຮ່ວມການແຂ່ງຂັນເປຕັງຊີງແຊັມໂລກ ຮຸ່ນເຍົາວະຊົນ ແລະ ຊີງແຊັມໂລກຍິງ ຄັ້ງທີ 17 ທີ່ນະຄອນຫຼວງພະນົມເປັນ ປະເທດກໍາປູເຈຍ ລະຫວ່າງວັນທີ 18-23 ພະຈິກ 2019.
ເຊິ່ງທັບນັກກີລາເປຕັງທີມຊາດລາວ ໄດ້ເດີນທາງໄປປະເທດກໍາປູເຈຍ ໃນຕອນບ່າຍຂອງວັນທີ 18 ພະຈິກ 2019 ນໍາໂດຍ ທ່ານ ວິລະວັດ ເທບພິທັກ ຫົວໜ້າຄະນະ, ທ່ານ ວຽງທາ ເຂັມວົງສາ ຄູຝຶກ ແລະ ທ່ານ ໂຊກໄຊ ວິນໄລທອງ ຄູຝຶກ.
ສໍາລັບ ນັກກີລາເປຕັງທີມຊາດລາວ ປະກອບມີ 8 ຄົນຄື: ນາງ ມະນີວັນ ສຸລິຍາ, ນາງ ຈັນສະໝອນ ວົງສະຫວັດ, ນາງ ຄູນ ສຸກສະຫວັດ, ນາງ ໄບວິລັກ ເທບພະກັນ, ທ້າວ ພິມພອນ ວັນນະຈອນ, ທ້າວ ປີໂນ່ ພັນທະລີ, ທ່ານ ສີສົມພອນ ວັນນະຈອນ ແລະ ທ່ານ ສຸທາພອນ ຫອມສົມບັດ.